AlmaznayaGroza/cyrillic-language-classification huggingface dataset:
Вискозиметр

Вискозиметр (лот. viscosus - часпон, ғилзат ва метр) - асбоб барои чен кардани ғилзати динамикӣ ва кинематикии модда. Вискозиметрҳо капиллярӣ, ҳаммеҳвар (ротатсионӣ), бо саққои афтон, ултрасадоӣ, бо зонди ларзон ва ҳубобчавӣ мешаванд. Дар вискозиметри капиллярӣ (ки ба қонуни Пуазейл асос ёфтааст) вақти ҷоришавии ҳаҷми муайяни моеъ ё газро, ки аз найчаи борики буришаш мудаввар ҳангоми муайян будани фарқи фишорҳои додашуда мегузарад, ба ҳисоб гирифта, ғилзати онро чен мекунанд. Вискозиметри капиллярӣ (мас., вискозиметри Уббелод) ғилзати моддаро аз 10 мкПа·с (газҳо) то 10 кПа·с (моддаҳои молидании ғализ) ё 10-5 Н·с/м2 то 104 Н·с/м2 муайян мекунад. Вискозиметри ҳаммеҳвар (ротатсионӣ) аз ду ҷисми ҳаммеҳвар (устувона, махрут, доира ё маҷмӯи онҳо) иборат аст, ки якеаш тоб мехӯрад (ротор) ва дуюмаш ноҷунбон мебошад. Фазои байни ҷисмҳоро бо моддаи таҳқиқшаванда пур карда, роторро ба ҳаракат медароранд. Ғилзатро аз рӯйи нишондоди суръати кунҷӣ (он ба ғилзати модда вобаста аст) ҳангоми муайян будани моменти тобхӯрӣ ҳисоб мекунанд. Фосилаи кори вискозиметри ҳаммеҳвар аз 1 мПа·с то садҳо ҳазор Па·с ё аз 4 то 105 Н·с/м2 мебошад. Вискозиметри ҳаммеҳварро барои чен кардани ғилзати равғанҳои молиданӣ, маҳсулоти нафтӣ, силикат ва филиззоти гудохташуда, локу сирешҳои фавқулғализ ва ғ. истифода мебаранд. Дар вискозиметр бо сақ-қои афтон, ки ба қонуни Стокс асос ёфтааст, ғилзат аз рӯйи суръати гузаштани саққо аз масофаи байни нишондиҳандаи ҷадвали найчаи вискозиметр муайян карда мешавад. Яке аз вискозиметрҳои маъмул вискозиметри Ҳепплер буда, ҳадди андозагириаш аз 6·10-4 Н·с/м2 то ба 250 Н.·с/м2 мерасад. Тарзи кори вискозиметри ултрасадо ба чен кардани суръати хомӯшшавии лаппишҳо дар лавҳачае, ки ба моддаи муоинашаванда ғӯтонида мешавад, асос ёфтааст. Аз таъсири импулсҳои кӯтоҳи ҷараён (давомоташон 10-30 мк/с) дар ғалтаке, ки ба лавҳача печонида шудааст, лаппиш пайдо мешавад. Ҳангоми лаппиши лавҳача дар ғалтак ҚЭҲ-е ҳосил мешавад, ки бо суръати ба ғилзати модда вобаста кам мегардад. Ҳангоми аз ҳадди муайян кам шудани ҚЭҲ ба ғалтак боз импулси нави ангезанда интиқол меёбад. Ғилзати муҳитро аз рӯйи басомади омадани импулсҳо муайян мекунанд. Вискозиметри ултрасадоӣ ғилзатро дар фосилаи аз 10-3 то 500 н·с/м2 чен мекунад. Дар вискозиметр бо зонди ларзон ғилзатро аз рӯйи тағйирёбии басомади резонансии лаппишҳо дар моеъҳои гуногунғилзат ва дар вискозиметри ҳубобчавӣ аз рӯйи муайян кардани нишондодҳои ҳаракати ҳубобчаҳои газ, ки озодона ба рӯйи моддаи муоинашаванда мебароянд, муайян менамоянд. == Адабиёт == Боз - Вичкут. - Д. : СИЭМТ, 2014. - 676 с. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 3). - ISBN 978-99947-33-46-0.

Source: original
Гулхорак

Гулхорак (лот. Rosa maracandica), хорчак, хори гулобӣ - буттаест хордор. То 1,5 м қад мекашад. Шоху навдааш печ андар печ, хордор (дарозиаш то 1,5 см); баргаш тоқапаршакл, аз 5-7 баргак иборат аст. Гулаш гулобиранг (қутраш 3-4 см), май - август мешукуфад. Мевааш байзашакл ё нокмонанд, норанҷии рӯшан, камоб (дарозиаш то 2 см, вазнаш 0,13-0,82 г). Дар Тоҷикистон дар нишебиҳои қ-кӯҳҳои Қурама, Туркистон, Зарафшон, Ҳисору Дарвоз, Помиру Олой (дар баландии 800-2200 м аз с. б.) мерӯяд. Бештар дар нимсаваннаҳо, арчазор, сесанбарзор, зағозазорҳо, ҷойҳои санглох вомехӯрад. Меваи гулхорак 9,97 % витамини С, 0,01 % каротин дорад. Гулхорак рустании шифобахш аст. Бо нақеъ ва ҷӯшоби меваи он хуншории милки дандонҳо, бемории узвҳои ҳозима, бо ҷӯшоби гулу баргаш бемориҳои илтиҳобӣ ва зангиларо дармон мебахшанд. == Адабиёт == Гулхорак // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4.

Source: original
Фурудгоҳи табалвур (орезуно)

Фурудгоҳи табалвур (орезуно) (англ. Taylor Airport (Arizona)) - фурудгоҳи ҳамагона (умумӣ) баҳрабурдори ҳавоӣ бо Коди ИОТОи TYZ аст, ки як бонди фуруди асфалт дорад, ва тӯли бонди он 2134 метр аст. Ин фурудгоҳ дар шаҳри табалвур, орезуно кишвари Иёлоти Муттаҳидаи Амрико қарор дорад, ва дар баландии 1774 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Иёлоти Муттаҳидаи Амрико == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Иёлоти Муттаҳидаи Амрико

Source: original
Эдвард Григ

Эдвард Ҳагеруп Григ (норвегӣ: Edvard Hagerup Grieg; 15 июн 1843[...], Берген[d] - 4 сентябр 1907[...], Берген[d] - оҳангсоз, пиёнунавоз, раҳбари мусиқӣ ва асосгузори мактаби мусиқии норвеж. Узви Академияи мусиқии Шветсия (1872), Академияи ҳунарҳои нафисаи Фаронса (1889), Академияи Берлин (1897). Доктори фахрии донишгоҳҳои Кембриҷ (1893) ва Оксфорд (1906). == Зиндагинома == Маълумоти мусиқиро дар Консерваторияи Лейпсиг (1858-1862) гирифтааст. Шогирди К. Рейнек (композитсия) ва И. Мосиелес (фортепиано). Замони дар Копенгаген буданаш (1863) ҳамроҳи оҳангсози норвегӣ Р. Нудрок ва гурӯҳе аз навозандагони даниягӣ ҷамъияти мусиқии байнискандинави «Евтерпа»-ро таъсис дод; пас аз бозгашт ба Норвегия ҳамроҳ бо Ю. Свенсен (1866) Академияи мусиқӣ ва Ҷамъияти мусиқиро (1973) бунёд гузошт; яке аз созмондиҳандагони нахустин фестивали мусиқии норвег (Бреген, 1898). Ӯ бо консертҳояш фаъолияти оҳангсозӣ, педагогӣ-публитсистӣ, мусиқишиносӣ ва маорифпарвариро дар кишвараш ва хориҷ аз он (Олмон, Ҳолландия, Дания, Фаронса, Британия) тавъам сохт. Солҳои 1880-1890 ҳамчун оҳангсоз ва навозанда дар ҷаҳон шуҳрат пайдо кард. == Эводиёт == Эдвард Григ дар осори хеш самтҳои асосии рушди фарҳанги мусиқии кишварашро пешниҳод намудааст. Ӯ мусиқии миллии норвегро ба дараҷаи мусиқии классикии ҷаҳонӣ расонд, мусиқии халқиро эҷодкорона аз нав такмил дод. Осори Эдвард Григ композитсияҳои сершумори гуногунжанрро дар бар мегирад. Асари маъруфи ӯ мусиқии драмаи «Пер Гюнт»-и Эдвард Григ Ибсен (1875) мебошад. Осори Эдвард Григ: мусиқӣ бар драмаи Бернсон «Сигурди Салибдор» (1872); симфония (1864), увертюраи «Дар тирамоҳ» (1887); «Рақсҳои симфонӣ» (1898); сюитаи «Аз даврони Холберг» (1885); консерт барои фортепиано бо оркестр (1868), ансамблҳои камеравӣ - 3 соната барои ғиҷак ва фортепиано (1865, 1867, 1887), квартети торӣ (1878), «Пйесаҳои лирикӣ» (барои фортепиано) дар 10 дафтар (1867-1901), тақр. 100 романсу суруд; такмили суруду рақсҳои мардумӣ; ҳамчунин мақолаву очеркҳое, ки ба Ҷ. Верди, В. А. Мотсарт, Р. Шуман, Р. Вагнер бахшида шудаанд. == Осор == Избранное статьи и письма. М., 1966. == Адабиёт == Григ Эдвард Хагеруп // Вичлас - Гӯянда. - Д. : СИЭМТ, 2015. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 4). - ISBN 978-99947-33-77-4. Музалевский В. Э. ГриЭдвард Григ Л., 1935; Бенестад Ф., Шельдеруп - Эббе. Д. Э. Григ - человек и художник. М., 1986; Михеева Л. В. Э. ГриЭдвард Григ Краткий очерк жизни и творчества. М., 1998.

Source: original
Ҷаъфари Табрезӣ

Мирзо Ҷаъфар ибни Алии Табрезӣ (форсӣ: میرزا جعفر بن علی تبریزی‎), маъруф ба Бойсунғурӣ (форсӣ: بایسنغری‎, Табрез - Ҳирот) - хаттоти форс-тоҷик, яке аз нахустин устодони хатти настаълиқ дар асри 15. == Зиндагинома == Аслан аз мардуми Табрез буд, вале ба сабаби иқомати тӯлонӣ дар Ҳирот ба Ҳиравӣ машҳур шудааст. Баъдан аз Ҳирот ба Мовароуннаҳр сафар карда, се сол дар Балх монд, сипас ба Хоразм рафт, як сол дар Самарқанд зиндагӣ кард ва дар Бухоро даргузашт. Бойсунғурӣ аввал дар Табрез дар дарбори Мироншоҳ ибни Темур ба сар мебурд. Баъд дар дарбори Шоҳрухи Темурӣ тарбият ёфт, аз таваҷҷуҳ ва ҳимояи шоҳзода Бойсунғур Мирзо бархурдор буд ва бо ӯ хешӣ дошт. Лақаби дигараш «Айнулаъён» буд ва Султоналии Қоинӣ ӯро «Қиблатулкуттоб» номидааст. Бойсунғурӣ дар кохи Чилсутуни Бойсунғур Мирзо китобат мекард ва сарвари чиҳил котиб ва хушнависи китобхонаи ӯ буд. Ӯ дар ривоҷи хатти настаълиқ кӯшиши бисёр намуд ва дар андак муддате онро мақбули хоссу ом кард. Вай ин хатро аз устодаш Мирабдуллоҳ фарзанди Миралии Табрезӣ (Ҳиравӣ) омӯхт ва дар он аз устодаш низ бартар шуд. Шогирди мавлоно Шамсуддин (Муншии Қумӣ) ва дар «хатти усул» шогирди Шамсуддин Қутобии Машриқӣ буд. Бойсунғурӣ бо он ки дар хатти настаълиқ шуҳрати бештар дошт, хатҳои дигарро устодона менавишт. Ӯ бо тарбияи шогирдон дар анвои хатҳо ба пешрафти хаттотӣ дар Эрон ёрӣ дод. Шогирдони маъруфи ӯ Азҳари Табрезӣ (дар хатти настаълиқ), Шайх Маҳмуди Зарин (дар хафинависӣ), Абдулҳай Муншии Астарободӣ (дар хатти таълиқ), Абдуллоҳи Таббохи Ҳиравӣ (дар хатти усул саромад буд) буданд. Бойсунғурӣ илова бар хаттотӣ шеър низ мегуфт. Осори барҷомондаи ӯ бархе дар Эрон ва қисми бисёрашон дар китобхонаҳои ҷаҳон маҳфузанд, ки муҳимтаринашон инҳоянд: «Шоҳномаи Бойсунғурӣ» (дар музейи Кохи Гулистон, рақами 4752), девони ашъори Ҳасани Деҳлавӣ, «Куллиёт»-и Ҳумоми Табрезӣ (Китобхонаи миллии Порис), нусхае аз девони Ҳофизи Шерозӣ (Осорхонаи осори исломӣ ва турк дар Истанбул), нусхае аз «Гулистон»-и Саъдии Шерозӣ (ҳамон ҷо). == Адабиёт == Бойсунғурӣ / Н. Шарипов // Боз - Вичкут. - Д. : СИЭМТ, 2014. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 3). - ISBN 978-99947-33-46-0.

Source: original
Турсуни Фароизӣ

Турсуни Фароизӣ (қарни XVII, Бухоро) - донишманд ваа адиби форс-тоҷик. == Зиндагинома == Дар Самарқанд таваллуд ёфтааст. Пас аз хатми таҳсили улуми замона ба Бухоро омад ва дар ҳамон ҷо вафот кард. Асарҳои зиёд дорад. Малеҳои Самарқандӣ чанд номгӯй таълифоти Турсуни Фарозиро зикр кардааст. Ба ин номгӯй боз «Шарҳи Фароизи Ҳуҷам», «Шарҳи "Шабистони хаёл“»-и Фаттоҳии Нишопурӣ ва «Шамъи шабистон»-ро илова мекунанд. Ду асари охирин аз таълифоти адабии Турсуни Фарозӣ буда, яке шарҳ ва дигаре дар ҷавоби асари Фаттоҳии Нишопурӣ «Шабистони хаёл» навишта шудааст. == Адабиёт == Турсуни Фароизӣ / С. Саъдиев // Сақофӣ - Ховалинг. - Д. : СИЭСТ, 1987. - (Энциклопедияи Советии Тоҷик : [дар 8 ҷ.] / сармуҳаррир М. Д. Диноршоев ; 1978-1988, ҷ. 7).

Source: original
Хутакхотун

Хутакхотун (дарг. 689) - бухорхудот, ҳамсари Бидун ва модари Туғшода. Пас аз ба қатл расидани Бидун писараш Туғшода подшоҳ эълон мешавад, вале азбаски Туғшода хурдсол буд, амалан модараш Хутакхотун фармонфармоӣ мекард. Ӯ 15 сол дар Бухоро ҳукмронӣ карда, ба ивази маблағ борҳо бо аъроб сулҳ баста, онҳоро аз Бухоро дур кардааст. Пас аз вафоти Хотун аз соли 693 писараш Туғшода соҳиби воқеии тахти Бухоро гардид. == Адабиёт == Бидун Бухорхудот / Б. Раҳматов // Асос - Боз. - Д. : СИЭМТ, 2013. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 2). - ISBN 978-99947-33-52-4.

Source: original
Омор

Омор ё Статистика (аз забони-лотинӣ|status - ҳолат) - яке аз илмҳои ҷамъиятиест, ки равандҳои гуногуни соҳаҳоро омӯхта, онҳоро аз ҷиҳати миқдор тавсиф медиҳад. == Таърих == Дар асрҳои миёна омор маънои ҳолати сиёсии давлатро дошт. Ба илм ин мафҳум дар садаи XVIII аз тарафи олими немис Гортфрид Ахенвал дароварда шуд. Баробари тараққиёбии илми омор бо васеъшавии соҳаи амалии корҳои амалӣ мазмуни мафҳуми «омор» ҳам тағйир меёфт. Дар замони ҳозира мафҳуми «омор» бо 3 маънӣ кор фармуда мешавад: 1) оморро ҳамчун соҳаи фаъолияти амалӣ, ки ба бадасторӣ, коркард ва таҳлили маълумотҳои оммавӣ оид ба ҳодисаҳои гуногуни ҳаёти ҷамъиятӣ равона карда шудааст, мефаҳманд. 2) оморро маводи рақамӣ меноманд, ки он барои тавсифи ягон соҳаи ҳодисаҳои ҷамъиятӣ ё тақсимоти ҳудудии ягон нишондиҳанда хидмат менамояд. 3) омор ин соҳаи илм, фанни махсус ва мувофиқан фанни таълимӣ дар мактабҳои олӣ ва миёнаи махсус мебошад. == Илми омор == Илми омор, худ мубтано аст бар назарияи омор, ки шохаи аз риёзиёти корбур ба ҳисоб меояд. Дар назарияи омор, иттифоқоти тасодуфӣ ва илми қатъият тавассути назарияи эҳтимолот моделсозӣ мешаванд. Дар ин илм, мутолиа ва қазоват маъқул дар бораи мавзӯъҳои гуногун , бар мубтанои як ҷамъ анҷом мешавад ва қазоват дар мавриди як фарди хос аслан матраҳ нест. Дар замони муосир ин илм барои ҷамъоварии маълумотҳои саҳеҳи рақамӣ барои раванди фаъолият ва натиҷаҳои ниҳоии корхонаву ташкилотҳо ба таври васеъ истифода бурда мешавад. == Нигаред == Нармафзори SPSS

Source: original
Тандисҳои Буддо дар Бомиён

Тандисҳои Буддо дар Бомиён (порсӣ: تندیسهای بودا در باميان ) - тандисҳои бузурге, дар дили кӯҳ дар вилояти Бомиёни Афғонистон. Бинои истодаи ин муҷассамаҳои таърихӣ дар канораҳои сахрае ҳангоми ривоҷи оини буддоӣ дар Афғонистон дар дараи Бомиён кандакорӣ шуда буданд. Мухтасоти ҷуғрофиёии макони ин муҷассамаҳо аз Кобул дар ҳудуди 230 километр ба тарафи шимоли ғарбӣ будааст. Ин ду муҷассама ба баландии 53 метр ва 35 метр, дар канори маҷмӯъае аз биноҳои таърихӣ дар ин маҳал барои замоне тӯлонӣ аз ҷозибаҳои аслии гардишгарӣ дар Афғонистон буданд. Тандиси кӯчактар дар соли 507 мелодӣ ва тандиси бузургтар дар соли 554 мелодӣ сохта шудааст. Ин ду тандис, нишондиҳандаи сабки куҳан ҳунари юнонӣ ва буддоӣ будааст, ки дар манотиқи Осиёи Марказӣ бавежа дар Афғонистон ривоҷ доштааст. Аз тарафи Толибон соли 2001 вайрон карда шуда буд. == Пайвандҳо == Theosophical website with pictures Бойгонӣ шудааст 8 марти 2005 сол. Buddhas of Bamiyan and more photographs from Afghanistan Artist to recreate Afghan Buddhas. BBC News, 9 Aug 2005. «The Giant Buddhas» trilingual site (English, Deustch, Français) - a film about the destruction of the giant statues. By Christian Frei, Switzerland (2005). «World appeals to Taleban to stop destroying statues» Бойгонӣ шудааст 24 Декабри 2007 сол.. CNN, Mar 3 2001. (New York)

Source: original
Ҷаҳони сеюм

Ҷаҳони сеюм (русӣ: Третий мир) истилоҳи сиёсии нимаи дуюми садаи XX буда, давлатҳои мустақилро, ки бевосита дар Ҷанги Сард ширкат надоштанд, ифода мекунад . Аслан маънои он кишварҳое буд, ки ба сателлитҳои ИМА ("дунёи аввал") ё иттиҳоди сотсиалистӣ ("дунёи дуюм") ҳамроҳ нашудаанд. Баъдан, ин мафҳум барои муайян кардани кишварҳое, ки аз ҷиҳати сатҳи рушд заиф мебошанд (синоними мафҳуми "кишварҳои рӯ ба тараққӣ") истифода мешавад ва баъзан ҳамчун пейоратив (мафҳуми манфӣ) истифода мешавад . Мафҳуми ҷаҳони сеюм ба илм дар доираи неомарксизм ворид карда шуд. == Таърих == Ба маънои муосири худ, ин мафҳум бори аввал дар як мақолаи олими фаронсавӣ Алфред Сови дар маҷаллаи L'Observateur 14 августи соли 1952 истифода шудааст , ки дар он кишварҳои ҷаҳони сеюмро бо амволи сеюм дар ҷомеаи анъанавӣ муқоиса кардааст. Дар аввал, ин мафҳум ба кишварҳое ишора мекард, ки дар давраи Ҷанги Сард на ба ҷаҳони Ғарб (НАТО) ва на ба кишварҳои сотсиалистӣ (СШВ) тааллуқ надоштанд. Ҷаҳони сеюм майдони рақобат дар байни қудратҳои пешрафта буд. Аз соли 1974 инҷониб маоистҳо худро бо «ҷаҳони сеюм» муаррифӣ карда, ба истилоҳ «сотсиал-империализм» ва «ревизионизм»-и СССР-ро маҳкум мекунанд. Ҳаракати ҳамроҳнашавӣ (русӣ: Движение неприсоединения) ба блокҳо кӯшиши ба қувваи мустақили сиёсии байналмилалӣ табдил додани ҷаҳони сеюм буд. Кишварҳои рӯ ба тараққиро инчунин кишварҳои "ҷаҳони сеюм" меноманд. Кишварҳои рӯ ба тараққӣ дар навбати худ аз рӯи дараҷаи рушди иқтисодӣ ба се гурӯҳи асосӣ тақсим карда мешаванд. Кишварҳои камтараққӣ - кишварҳои Африқо, миёнатараққӣ - кишварҳои Осиё ва муқоисатан тараққиёфта - кишварҳои Амрикои Лотинӣ. == Ҳамчунин нигаред == Империализм Миллиарди тилоӣ Рӯзи ҳамкории ҷанубу ҷануби Созмони Милали Муттаҳид Консепсияи рушд Се назарияи дунёӣ == Пайвандҳои берунӣ == Таърифи ҷаҳони сеюм Бартараф кардани фосилаи байни ҷаҳони сеюм ва якум

Source: original
Амалии мазҳакавӣ

Амалии мазҳакавӣ (ё Ҷангии мазҳакавӣ) - жанрест, ки ҷанбаҳои амалӣ ва мазҳакаро муттаҳид мекунад. == Синамо == Сомонаи AllMovie мазҳакаҳои амалиро ҳамчун филмҳое тавсиф мекунад, ки амали "тез ва хашмгин" доранд, аммо "асосан сабукфикрона", хеле кам боиси марг ё ҷароҳати вазнин мешаванд. The Script Lab навиштааст, "[Жанр] ба аломатҳо такя мекунад, то ҳаҷвро ба вуҷуд оварад, дар ҳоле ки саҳнаҳои амалӣ нисбат ба филми амалӣ анъанавӣ камтар шадидтаранд." Шакли дигари жанр силсилафилми телевизионист. Яке аз аввалин силсилафилмҳо ин "The Dukes of Hazzard" (1979-1985) буд. Мазҳакаҳои амалӣ аксар вақт мавзӯъҳои "моҳиҳо аз об" доранд, ба монанди истифодаи як актёри машҳур барои муқоиса бо саҳна, масалан, чӣ гуна "кӯча, шахсияти истеҳзоангези Эддӣ Мёрфӣ бо расмиёти муқаррарии полисӣ дар филми "Beverly Hills Cop" дар охири асри бистум бархурд мекунад». Филми "Генерал" бо иштироки Бастер Китон дар нақши асосӣ аввалин филми мазҳакавӣ маҳсуб мешавад. Дигар шаклҳои аввали мазҳакаи амалӣ филмҳои ҷома ва шамшери солҳои 1930 буданд. AllMovie навишт, ки "ситораҳо бо зеҳнӣ ва ҷасурона бо сужаҳои ҷолиб ва трюкҳои далерона муттаҳид шудаанд." Солҳои 1980-ум, ин жанр маъмулӣ шуд ва филмҳои дӯстони полис ҳамчун идомаи комедияҳои экшн ба мисли Midnight Run (1988) ва силсилаи филмҳои "Яроқҳои марговар" пайдо шуданд. Дигар мазҳакаҳои амалии даҳсола инҳоянд: "Бародарони Блюз" (1980) ва филмҳои актёр ва ҳунарманди ҳарбӣ Ҷеки Чан. Солҳои 1990-ум, мазҳакаҳои амалии "саҳнаҳои зӯроварӣ бо истифодаи аслиҳа ва наворҳои сахттаъсир зиёд шуданд". Rotten Tomatoes навишт, ки "Rush Hour" (1998) формулаи жанрро дубора тақвият дод ва "Lock, Stock and Two Smoking Barrels" (1998) муҳимтарини он даҳсола буд. Дар ду даҳаи аввали асри XXI, филмҳои "Kung Fu Hustle" (2004), "Hot Fuzz" (2007), "Tropic Thunder" (2008), "Jump Street" (2012) ва "Bad Boys for Life" (2020) аз ҷумлаи намунаҳои зиёди ин филмҳо буданд.

Source: original
Бонапартизм

Бонапартизм - сиёсатест, ки дар натиҷаи буҳрони сиёсии ҷомеъа яке аз гурӯҳҳои қудратталаб вазъи баамаломадаро истифода намуда, бо ёрии артиш ё нерӯҳои низомии дигар ҳокимиятро соҳиб мешавад. Сараввал истилоҳи бонапартизм барои ифодаи диктатураи ҳарбии Наполеон Бонапарт ва Луи Бонапарт истифода шуда, дертар маънии фарохтари сиёсати эътимодбахши ҳарбиеро гирифт, ки дар миёни гурӯҳҳои қудратталаб моҳирона амал намуда, ҳокимиятро ба даст меорад. бонапартизм усулан сиёсатест, ки дар байни манфиатҳои иҷтимоӣ ва сиёсии гурӯҳҳо амал намуда, ҳар гуна оппозитсияи сиёсиро ва диққати мардумро аз масъалаҳои дохилию берунӣ ба сиёсати экспансионистӣ ҷалб менамояд. Мафҳуми бонапартизм аз насабу сиёсати қудратталабии Наполеон Бонапарт гирифта шуда бошад ҳам, ин гуна ҳодисаҳо дар таърих борҳо то замони Наполеон рӯй додаанд. Дар илм чунин рӯйдодҳоро бо мафҳуми «сезаризм» низ ифода намудаанд, ки сухан аз боби ба қудрат расидани сарлашкари машҳури румӣ Юлий Сезар меравад. бонапартизм ҳамчун ҷараёни сиёсӣ асосан манфиатҳои буржуазияи ҳукмронро ифода менамуд. Буржуазия дар натиҷаи буҳрони шадид ва вазъи ногувори ҷомеа ҳокимияти хешро ба диктатураи ҳарбӣ месупорид, ки он усули шакли монархияи номаҳдуд буда, арзишҳои демократиро бо ном нигоҳ медорад, вале асосан ба зӯроварӣ ва нерӯи артиш такя менамояд. бонапартизм ҳамчун қудрати идорӣ дар фаъолияти худ хусусиятҳои генезиси инқилобӣ ва моҳияти иртиҷоиро фароҳам меорад. Аз он хотир бонапартизм пайдоиши инқилобгароӣ дошта, ҳамзамон кӯшиши таҷассуми монархияи иҷтимоиро менамояд ва ба боварию пуштибонии доираи васеи мардум такя мекунад. Беҳуда нест, ки бонапартизм чун низоми сиёсӣ дар ҳалли мушкилоту монеаҳои ҷомеа бештар ба фазлфурӯшию суханпардозӣ такя мекунад. Дар шароити кунунии инкишофи таърихӣ таҳти мафҳуми бонапартизм диктатураҳои ҳарбие ифода мешаванд, ки ба ҳукмронии ҳизбӣ ва ғояҳои идеологӣ вобастагӣ доранд (мас., диктатураи Пиночет дар Чили). Яке аз шаклҳои бонапартизм фашизм ба шумор меравад, ки аз рӯйи мазмуну моҳият ва пайгирии низоми иҷтимоӣ ба ҳамдигар қаробат доранд. == Адабиёт == Бонапартизм / Г. Зокиров // Боз - Вичкут. - Д. : СИЭМТ, 2014. - (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011-2023, ҷ. 3). - ISBN 978-99947-33-46-0.

Source: original
Аҳолии Вилояти Мухтори Кӯҳистони Бадахшон

Ба аҳолии Вилояти Мухтори Кӯҳистони Бадахшон хусусияти тамоюлҳои демографӣ дар заминаи нишондиҳандаҳои дахлдори Ҷумҳурии Тоҷикистон хос аст. == Барӯйхатгирии 1989 == Дар замони шӯравӣ, бинобар афзоиши баланди табиӣ ва муҳоҷират, аҳолии минтақа босуръат меафзуд. Ҳамин тариқ, мувофиқи барӯйхатгирии умумииттифоқии соли 1989 аҳолии ВМКБ 160.886 нафарро ташкил медод. Тоҷикон --дар маҷмӯъ 143.932 нафар. (89,5%), инчунин 10.756 қирғизҳо дар ВМКБ зиндагӣ мекарданд , намояндагони халқҳои славянӣ (русҳо, украинҳо ва беларусҳо) низ зиндагӣ мекарданд дар шаҳри Хоруғ, ки 4758 (3,0%) ба назар гирифта шудаанд . 3,5% боқимонда ба гурӯҳҳои хурди қазоқҳо, ӯзбекҳо, туркманҳо, қаракалпоқҳо ва тоторҳо рост меомаданд, ки асосан дар маркази маъмурии вилоят - ш. Хоруғ, зиндагӣ мекунанд. == Тоҷикистони соҳибистиқлол == Мувофиқи барӯйхатгирии соли 2000, аҳолии вилоят ба 206 ҳазор нафар расид. Аз ҳисоби афзоиши баланди табиӣ афзоиши аҳолии вилоят идома ёфт. Аммо дар натиҷаи мубодилаи муҳоҷират бо дигар вилоятҳои Тоҷикистон ва дигар давлатҳои ИДМ шумораи одамони ҳама миллат кам мешуд. Ҳиссаи аҳолии шаҳрӣ (ягона шаҳри ВМ шаҳри Хоруғ аст) хеле кам буд - 13,4% (ки ин нисбат ба тамоми ҷумҳурӣ ду маротиба камтар аст). === Барӯйхатгирии соли 2010 === Барӯйхатгирии аҳолӣ дар соли 2010 бори аввал нишондиҳандаи афзоиши вилоятро манфӣ нишон дод (-0,3%). Аҳолии ВМ (206 ҳазор) аз сабаби ба қадр нарасидани муҳоҷират нисбат ба маълумоти мавҷудаи бақайдгирӣ (230 ҳазор) хеле кам шудааст. Дар давраи солҳои 2000-2010 афзоиши табиӣ амалан ба хуруҷи муҳоҷират баробар буд, ки ба намояндагони ҳамаи миллатҳои ВМ таъсир расонд. Аҳолӣ танҳо дар шаҳри Хоруғ афзоиш ёфт (аз 27,4 то 28,1 ҳазор нафар). Аз ин сабаб, ҳиссаи аҳолии шаҳрҳо дар ВМКБ аз 13,4 то 13,6% афзуда, дар маҷмӯъ дар Тоҷикистон ин нишондиҳанда бетағйир монд ва дар сатҳи 26,5% боқӣ монд . Бо вуҷуди ин, ВМКБ ҳамчун вилояти аз ҳама камшаҳрнишинтарини ҷумҳурӣ боқӣ мондааст. Тоҷикон дар якҷоягӣ ба 94,4% ё 194.423 нафар баробар буданд. Қирғизҳо ақаллияти этникӣ (5,3 % ё 10,949 нафар) ҳисобида мешаванд. Пас аз пошхӯрии СССР, аксарияти аҳолии славянӣ ВМКБ-ро тарк карданд. Шумораи русҳо дар солҳои 1989-2010 аз 3195 то 81 нафар (ё аз 1,99% то 0,04%) кам шуд. == Таркиби миллӣ == Динамикаи миқдор ва таркиби миллии аҳолии ВМКБ аз рӯи маълумоти барӯйхатгирии умумииттифоқии солҳои 1939-1989 ва барӯйхатгирии 2010 дар Тоҷикистон == Аҳолӣ аз рӯи ноҳияҳо == Ноҳияҳо: Шаҳрҳои тобеи вилоят: == Нигаред == Қирғизҳои Помир

Source: original
Фурудгоҳи шаҳре грос лиҳ

Фурудгоҳи шаҳри грос лиҳ (англ. Grosse Ile Municipal Airport) - фурудгоҳи ҳамагона (умумӣ) баҳрабурдори ҳавоӣ аст, ки як бонди фуруди бутун дорад, ва тӯли бонди он 1477 метр аст. Ин фурудгоҳ дар кишвари Иёлоти Муттаҳидаи Амрико қарор дорад, ва дар баландии 180 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Иёлоти Муттаҳидаи Амрико == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.) Шаблон:Фурудгоҳҳои Иёлоти Муттаҳидаи Амрико

Source: original
Иқтидоргароӣ

Иқтидоргароӣ (форсӣ: اقتدارگرایی‎), авторитаризм (аз лот. auctoritas - ҳокимият, нуфуз) - сохти давлатдорӣ, шакли идоракунии мамлакат. Дар чунин тарзи идоракунӣ ҳокимияти давлатӣ новобаста аз ирода ва хоҳиши аксарияти мардуми кишвар аз ҷониби элитаи идоракунандаи сиёсӣ ташкил карда мешавад. Дар тарзи идоракунии авторитарӣ ҳокимият ба як мақоми давлатӣ, ё ки ба дасти як лидери сиёсӣ (президент, диктатор ва ғайра) мегузарад. == Сарчашма == Авторитаризм // А - Асос. - Д. : СИЭМТ, 2011. - (Энсиклопедияи Миллии Тоҷик : [тахм. 25 ҷ.] / сармуҳаррир А. Қурбонов ; 2011-2023, ҷ. 1). - ISBN 978-99947-33-45-3.

Source: original
Фурудгоҳи Белмуллет

Фурудгоҳи Белмуллет (англ. Belmullet Aerodrome) - фурудгоҳи хусусӣ бо Коди ИОТОи BLY аст, ки як бонди фуруди чаман дорад, ва тӯли бонди он 450 метр аст. Ин фурудгоҳ дар кишвари Бразилия қарор дорад, ва дар баландии 46 метр аз сатҳи баҳр воқеъ шудааст. == Ҷусторҳои вобаста == Коди ИОТО Коди ИКАО Феҳристи фурудгоҳҳои Бразилия == Манобеъ == World Aeronautical Database. Retrieved 29 July 2013 Бойгонӣ шудааст 25 май 2012 сол. (англ.) Airport and Aircraft information. Retrieved 29 July 2013 (англ.)

Source: original